Islaam

A islaam as ian faan a grat weltreligioonen, hi gongt turag üüb di profeet Mohammed. Mä muar üs 1,5 Mrd. mäfulgern as di islaam at öödergratst religioon efter at krastendoom (2,2 Mrd.).

A grünjliaren an gluuwen faan Islaam san uun a Qoraan (uk 'Koran' skrewen) a wurden faan God an det halig skraft faan Islaam. Naist tu a Qoraan liaw Musliimen uk uun a föörgunger buken faan God, so üs a Tawraat (Toorah of Ual Testament), a Endschiil (Biibel, Eefangile of Nei Testament). Musliimen liaw, dat a Qoraan tu Mohammad faan a engel Gabriel (Dschebraiil)  eebenboord wurd. A Qoraan wurt üs det wurd faan God (of Allah) uunsen, troch Mohamed (uk Mohammad) üs de letst profeet. Öler gluuwer an gesetsen auer wat Musliimen maage skul, kön faan hadiths kem. Oober liberaal Musliimen nate loogik an fernonft tu düüding.

Konfesiuun an rochtskuulen

A miast Musliimen san Sunniten, amanbi 85%. Jo san mäfulgern faan een faan fjauer rochtskuulen:
 Hanafi
 Hanbali
 Maliki
 Schaafi

At naist skaft san Schiiten mä 10 bit 15%. Jo dial jo ap tu trii twiigen:
 Twaalewst of Twaalew-Imaam-twiig: üs muarhaid uun Iraan, Aserbaidschan, Süüd Iraak an Süüd Liibanon, üs grat manerhaid uk uun Afghaanistaan, Indien an Pakistaan.
 Ismailiten of Sööwen-Imaam-twiig: wäältwidj ferdiald, muarhaid uun Badachschan faan Tadschikistaan an Afghaanistaan mä Gilgit-Baltistaan uun Pakistaan. Oober uk mä maning mäfulgern uun Kanada.
 Zaiditen of Fiiw-Imaam-twiig: miast uun a Jemen.

Feraal uun Omaan lewe a mäfulgern faan Ibaditen, mä 2,5 miljuunen en manerhaid uun a Islaam.

Konfesiuunluas Musliimen, hiar tu nian rochtskuul of twiig. Jo san at muarhaid uun Kasachstaan (74%), Albaanien (65%) an Kirgistaan (64%),

 Fiiw grünjlaagen 
Hoker tu a islaam häält, hää fiiw plichten:
 Schahada (islaamsk gluuw bekään)
 Salat (beedge)
 Zakat (a armen wat ufdu)
 Saum (uun a Ramadan fääste)
 Haddsch (efter Mekka raise)

 Luke uk diar 

Kategorie:Religion